ब्लड प्रेशर रहेगा नॉर्मल, दिमाग तेज दौड़ेगा; दिल की बीमारियां रहेंगी दूर
कुछ मीठा हो जाए…यानी ‘चॉकलेट’ खा ली जाए। चॉकलेट जिसका नाम सुनते ही खाने को जी मचल उठे, मुंह में पानी आ जाए। किसी का मूड बनाना हो, किसी रूठे को मनाना हो तो चॉकलेट चाल चल जाए और रिश्ता फाइव स्टार बन जाए।
कुछ मीठा हो जाए…यानी ‘चॉकलेट’ खा ली जाए। चॉकलेट जिसका नाम सुनते ही खाने को जी मचल उठे, मुंह में पानी आ जाए। किसी का मूड बनाना हो, किसी रूठे को मनाना हो तो चॉकलेट चाल चल जाए और रिश्ता फाइव स्टार बन जाए।
पिता की उंगली थामे बच्चे कैसे चॉकलेट पाते ही चहक उठते हैं और यार-दोस्तों में चॉकलेट ही गाढ़ा रंग भरती है।
चॉकलेट के प्रति दीवानगी ऐसी कि हर ब्रांड का नाम बच्चों की जुबान पर रहता है।
बर्थडे में बच्चे चॉकलेट ही बटोरते हैं, खूब खाते और खिलाते हैं। रंग-बिरंगे रैपर में लिपटी चॉकलेट। रक्षाबंधन हो या दीवाली, शादी-ब्याह हो या किसी की नौकरी लगने, प्रमोशन होने की खुशी सब जगह चॉकलेट ही दिखती है।
इन बातों की चर्चा इसलिए कि आज ‘वर्ल्ड चॉकलेट डे’ है। 
आज जानेंगे कि कौन सी चॉकलेट आपकी सेहत के लिए ठीक है, दिनभर में कितनी चॉकलेट खानी चाहिए, किन बीमारियों में चॉकलेट खाएं और किसमें परहेज करें। 
डार्क चॉकलेट खाना सेहत के लिए ठीक 
चॉकलेट को लेकर कई तरह की हिदायतें सुनने को मिलती हैं। ज्यादा चॉकलेट खाने पर दांतों में कैविटी, कीड़े लगने का डर, तो कभी इस बात का डर कि कहीं वजन न बढ़ जाए।
चॉकलेट में शुगर अधिक होने की वजह से डायबिटीज से पीड़ित लोग भी इसे नहीं खाते। ऐसे में कौन सी चॉकलेट खाना सेहत के लिए ठीक है?
खबर में आगे बढ़ने से पहले एक पोल में अपनी राय देते चलें-
बाजार में तीन तरह की चॉकलेट मिलती हैं वाइट, मिल्क और डार्क चॉकलेट। जिस चॉकलेट में शुगर की मात्रा कम हो और कोकोआ की मात्रा अधिक हो, वह हेल्थ के लिए अच्छी मानी जाती है।
वाइट चॉकलेट और मिल्क चॉकलेट दोनों में मिल्क और कोकोआ बटर होता है। दोनों में अंतर यह है कि मिल्क चॉकलेट में कम से कम 10% कोकोआ होता है, लेकिन वाइट चॉकलेट में यह बिल्कुल नहीं होता। मिल्क चॉकलेट में शुगर और फैट की मात्रा अधिक होती है।
जबकि डार्क चॉकलेट में कोकोआ की मात्रा 70% से अधिक होती है। इसलिए वाइट और मिल्क चॉकलेट के मुकाबले डार्क चॉकलेट खाना सेहत के लिए ज्यादा अच्छा है।
डॉर्क चॉकलेट खाने से दिल की बीमारियां दूर रहेंगी 
डॉर्क चॉकलेट मिनरल्स से भरपूर होती है। इसमें आयरन, मैग्नीशियम और जिंक की मात्रा काफी होती है। डॉर्क चॉकलेट में मिले कोकोआ में एंटी ऑक्सीडेंट्स होते हैं जिन्हें फ्लेवोनॉयड्स कहते हैं।
अगर कोई व्यक्ति रेगुलर डार्क चॉकलेट खाता है तो दिल की बीमारियां होने का खतरा कम हो जाता है।
फ्लेवोनॉल्स से शरीर में नाइट्रिक ऑक्साइड की मात्रा बढ़ जाती है। यह खून की नलियों को चौड़ा कर देता है। ब्लड फ्लो बढ़ने से ब्लड प्रेशर कम हो जाता है।
डार्क चॉकलेट में पॉलिफेनोल्स और थियोब्रोमिन जैसे कंपाउंड होते हैं जो बैड कॉलेस्ट्रॉल को कम करते हैं और गुड कॉलेस्ट्रॉल की मात्रा को बढ़ाते हैं।
हर दिन 50 ग्राम डार्क चॉकलेट खाने से शुगर कंट्रोल में रहेगी 
इंसुलिन रेसिस्टेंस की वजह से शरीर में ब्लड ग्लूकोज की मात्रा बढ़ जाती है जो आगे चलकर प्री डायबिटीज और डायबिटीज टाइप 2 का कारण बनती है। रिसर्च में पाया गया है कि यदि हर दिन 45-50 ग्राम चॉकलेट खाई जाए तो इससे फास्टिंग ग्लूकोज लेवल कम होता है और इंसुलिन रेसिस्टेंस घटता है।
ब्रेन का फंक्शन बेहतर होता है 
डार्क चॉकलेट ब्रेन के लिए अच्छी खुराक है। इसमें मौजूद एंटी ऑक्सीडेंट्स से न्यूरो प्लास्टिसिटी बढ़ती है।
इससे अल्जाइमर और पार्किंसन जैसी बीमारियां का रिस्क कम होता है।
एंग्जाइटी और स्ट्रेस है तो डार्क चॉकलेट खाइए 
डाइटिशियन डॉ. विजयश्री प्रसाद बताती हैं कि जब जी घबराए, स्ट्रेस फील करें तो डार्क चॉकलेट खा लीजिए। इससे तुरंत एनर्जी मिलती है और मूड भी बदल जाता है, क्योंकि इसमें कॉर्टिसोल और एपिनेफ्रिन होता है जो ब्रेन को एक्टिव कर देते हैं। डार्क चॉकलेट में मैग्नीशियम की मात्रा भी अधिक होती है। इसलिए डार्क चॉकलेट खाने से स्ट्रेस और एंग्जाइटी भी दूर होती है।
शरीर से टॉक्सिन बाहर निकाले, स्किन चमकती है 
डार्क चॉकलेट में फ्लेवोनॉल्स होने से स्किन की इम्युनिटी बढ़ती है। जैसे सनस्क्रीन स्किन की ऊपरी लेयर को अल्ट्रा वॉयलेट किरणों से बचाती है वैसे ही डार्क चॉकलेट स्किन की भीतरी लेयर्स को प्रोटेक्ट करती है।
इसमें मौजूद एंटी ऑक्सीडेंट्स शरीर से टॉक्सिन को बाहर निकालते हैं। इससे स्किन में ग्लो आता है।
100 ग्राम डार्क चॉकलेट में क्या-क्या 
सौ ग्राम डार्क चॉकलेट में 70–85% कोकोआ होता है। इसमें 46 ग्राम कार्बोहाइड्रेट्स, 43 ग्राम फैट, 24 ग्राम शुगर, 11 ग्राम फाइबर और 8 ग्राम प्रोटीन की मात्रा होती है। इसमें 230mg मैग्नीशियम, 12mg आयरन और 3.34mg जिंक होता है। सौ ग्राम चॉकलेट में 604 कैलोरी होती है।
डार्क चॉकलेट की इन खूबियों के अलावा इसे खाने के साइड इफेक्ट्स भी हैं? 
कुछ डार्क चॉकलेट में हो सकते हैं हैवी मेटल्स 
कई डार्क चॉकलेट में कैडमियम और शीशा भी मिला होता है। अमेरिका में हुई रिसर्च में ये दोनों हैवी मेटल्स स्टैंडर्ड से अधिक मिले हैं। हालांकि भारत में अभी तक इस तरह की कोई रिसर्च नहीं हुई है।
हैदराबाद जुबली हिल्स स्थित अपोलो हॉस्पिटल के सीनियर कंसल्टेंट न्यूरोलॉजिस्ट डॉ. सुधीर कुमार बताते हैं कि रोज ऐसी डार्क चॉकलेट खाने से हाई ब्लड प्रेशर की परेशानी हो सकती है, किडनी डैमेज हो सकती है और रिप्रोडॅक्शन से जुड़ी गड़बड़ी भी हो सकती है।
प्रेग्नेंट महिलाओं और बच्चों के लिए डार्क चॉकलेट खतरनाक हो सकती है। जिस डार्क चॉकलेट में इन मेटल्स की मात्रा अधिक होगी, उसे खाने से बच्चों के ब्रेन का विकास रुक सकता है, उनका IQ कम हो सकता है।
जबकि अधिक उम्र के लोगों में हाइपरटेंशन, नर्वस सिस्टम में गड़बड़ी, किडनी से जुड़ी बीमारियां हो सकती हैं।
कितनी चॉकलेट खाएं, क्या दांत होंगे खराब, जानिए-कुछ दिलचस्प फैक्ट 
सवाल: दिनभर में कितनी चॉकलेट खानी चाहिए?
जवाब: दो चॉकलेट बार (50 ग्राम) खा सकते हैं।
सवाल: क्या सर्दी-खांसी में चॉकलेट खानी चाहिए?
जवाब: हां, इसमें एंटी ऑक्सीडेंट्स होने से इम्युनिटी बढ़ती है।
सवाल: क्या चॉकलेट खाने से दांत खराब होते हैं?
जवाब: नहीं, चॉकलेट दांतों के लिए अच्छी है। इसमें थियोब्रोमीन कंपाउंड दांतों के इनेमल को मजबूत बनाता है। बस चॉकलेट खाने के बाद ब्रश कर लें।
सवाल: क्या चॉकलेट खाने से वजन बढ़ता है?
जवाब: कौन सी चॉकलेट खा रहे, यह इस पर निर्भर करता है। शुगर की मात्रा अधिक होगी तो वजन बढ़ सकता है।
सवाल: वीगन चॉकलेट क्या है?
जवाब: ऐसी चॉकलेट जिसमें मिल्क या बटर मिल्क न हो, ग्लूटेन फ्री हो और जिसमें कोकोआ, ओट्स जैसी चीजें मिली हों।
सवाल: एक चॉकलेट खाने के बाद कितनी देर वॉक करनी चाहिए?
जवाब: 40-45 मिनट
सोर्स: मेडिकल न्यूज टुडे 